**PRACOVNÁ ZMLUVA**

Uzatvorená podľa § 42 a § 43 zákona č. 311/2001 Z. z. Zákonníka práce v znení neskorších predpisov

**Zamestnávateľ:** Materská škola Milana Hodžu (*uvedie sa názov)*

**Sídlo:** Hollého 5823/3, 080 01 Prešov *(sídlo zamestnávateľa)*

zastúpený: **PaedDr. Annou Novákovou** – riaditeľka materskej školy (*uvedie sa titul, meno a priezvisko a pracovnú funkciu oprávneného zastupovaním)*

(***ďalej len „zamestnávateľ“)***

a

**Zamestnanec:** **Mgr. Anna Golejová** *(uvedie titul, meno, priezvisko)*

Dátum a miesto narodenia: 25.2.1985, Bratislava

Bydlisko zamestnanca: Moyzesova 1122/5, 080 01 Prešov

Rodné číslo: 851225/9458

(***ďalej len „pedagogický zamestnanec“ alebo „zamestnanec“)***

**u z a t v á r a j ú**

**túto pracovnú zmluvu**

1. Pedagogický zamestnanec sa prijíma do pracovného pomeru na Materskej škole Milana Hronca v Prešove dňom **1.1.2025** (*uviesť deň vzniku pracovného pomeru*) ako jej pedagogický zamestnanec a týmto dňom vzniká pracovný pomer medzi zamestnávateľom a zamestnancom.

*2.* Pracovný pomer sa uzatvára na neurčitý čas (*pracovný pomer možno uzatvoriť aj na dobu určitú zväčša od 1.9. do 31.8. alebo na obdobie zastupovania počas materskej alebo rodičovskej dovolenky a iné).*

3. Druh práce, na ktorý sa pedagogický zamestnanec prijíma: ***výchovno-vzdelávacia činnosť vykonávaná učiteľkou materskej školy*** alebo ***učiteľka materskej školy.***

4. Pedagogický zamestnanec sa prijíma na plný pracovný úväzok (*uviesť výšku pracovného úväzku napr. kratší na 70 % alebo 50 %*).

5. Pracovná činnosť pedagogického zamestnanca pozostáva (*uvedie sa stručná charakteristika pracovného miesta, podrobne sa opíše v opise činnosti).*

6. Miesto výkonu práce: .................... (*uvedie sa konkrétne pracovisko materskej školy, organizačný útvar alebo inak bližšie označiť pracovisko, uviesť názov obce/mesta, časť obce/mestská časť, ulicu).*

*7.* Mzdové podmienky: ........................................(*uvedie sa celková výška mzdy).* Plat bude určený osobitným oznámením/platovým výmerom, ktorý je prílohou pracovnej zmluvy. *(V platovom výmere bude celková mzda podrobne popísaná, z akých jednotlivých zložiek sa skladá – tarifná mzda, druhy a sadzby mzdových zvýhodnení alebo príplatkov ku mzde a podmienky, ktoré by mal a v akej lehote zamestnanec splniť, aby mu boli vyplatené aj prípadné ďalšie nenárokové zložky.*)

8. Výplatné termíny sú stanovené osobitným interným predpisom ................. (*uviesť číslo a názov interného predpisu*) alebo kolektívnou zmluvou (*pokiaľ je prijatá*) ......................... (*uviesť odkaz na príslušné ustanovenia*) ................. (*dátum, ku ktorému je vyplácaná mzda napr. k 10. v mesiaci*).

9. Ustanovený týždenný pracovný čas pedagogického zamestnanca je *....... (uviesť odkaz na príslušné ustanovenia kolektívnej zmluvy alebo dohodnúť v tejto zmluve podľa § 85 ZP) .......... (V pracovnej zmluve sa môžu dohodnúť ďalšie podmienky, na ktorých majú strany záujem, napr. kratší pracovný čas, než je určený týždenný pracovný čas.)*

10. Skúšobná doba je určená na obdobie 3 mesiacov (*môže byť najviac 3 mesiace alebo nemusí byť vôbec dohodnutá*).

11. Pedagogický zamestnanec je povinný podľa pokynov zamestnávateľa vykonávať práce dohodnuté v pracovnej zmluve osobne, v určenom pracovnom čase a dodržiavať pracovnú disciplínu, pracovať zodpovedne a riadne, plniť pokyny nadriadených vydané v súlade s právnymi predpismi a v súlade s pracovnou zmluvou, dodržiavať príslušné ustanovenia Zákonníka práce, zákona č. 552/2003 Z. z. o výkone práce vo verejnom v znení neskorších predpisov (ďalej len „zákon č. 552/2003 Z. z.“), zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“), pracovného poriadku a ostatných vnútorných predpisov zamestnávateľa, s ktorými zamestnávateľ zamestnankyňu oboznámil.

12. Zamestnávateľ sa zaväzuje, že bude zamestnankyni odo dňa vzniku pracovného pomeru prideľovať prácu podľa pracovnej zmluvy, poskytovať jej za vykonanú prácu mzdu, vytvárať vhodné pracovné podmienky na plnenie pracovných úloh a dodržiavať ostatné pracovné podmienky ustanovené právnymi predpismi, kolektívnou zmluvou a pracovnou zmluvou.

13. Pre tento pracovný pomer platia ustanovenia Zákonníka práce, zákona č. 552/2003 Z. z., zákona č. 138/2019 Z. z., zákona č. 553/2003 Z. z. o odmeňovaní niektorých zamestnancov pri výkone prác vo verejnom záujme a o zmene a doplnení niektorých zákonov v znení neskorších predpisov a vnútorné predpisy zamestnávateľa, s ktorými zamestnávateľ zamestnankyňu oboznámil.

*14.* Zamestnancovi patrí dovolenka za kalendárny rok vo výmere osem týždňov *(uviesť odkaz na príslušné ustanovenia kolektívnej zmluvy, osobitného vnútorného predpisu alebo uviesť výmeru podľa § 103 ZP) ...... .*

*15.* Pedagogický zamestnanec je povinný si zvýšiť kvalifikáciu .....................(*v akej lehote a akú bližšie, sa uvedie*).

16. Ak je daná výpoveď, pracovný pomer sa skončí uplynutím výpovednej doby. Výpovedná doba je ......... (*uviesť dĺžku výpovednej doby v mesiacoch podľa § 62 ods. 2, 3, 4 a 6 ZP*). Výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca, ak nie je ustanovené inak.

17. Ak zamestnanec nezotrvá počas plynutia výpovednej doby pri zamestnávateľovi, zamestnávateľ má právo na peňažnú náhradu v sume, ktorá je súčinom priemerného mesačného zárobku tohto zamestnanca a dĺžky výpovednej doby (v zmysle ust. § 62 ods. 8 ZP).

18. Zamestnanec potvrdzuje, že sa oboznámil s právami a povinnosťami, ktoré pre neho vyplývajú z pracovnej zmluvy, z vnútorných predpisov zamestnávateľa, kolektívnej zmluvy, s pracovnými podmienkami, s predpismi o bezpečnosti a ochrane zdravia pri práci a pod.

19. Zamestnávateľ a zamestnanec sa zaväzujú, že budú dodržiavať povinnosti, ktoré pre nich vyplývajú z tejto pracovnej zmluvy, z vnútorných predpisov zamestnávateľa, kolektívnej zmluvy, ako aj zo všeobecne záväzných pracovnoprávnych predpisov.

20. Osobné údaje zamestnanca zamestnávateľ spracúva v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov na účely, s ktorými bol zamestnanec pred podpisom tejto pracovnej zmluvy riadne oboznámený. Informácia o spracovaní osobných údajov je zverejnená na intranetovej stránke zamestnávateľa.

21. Pracovná zmluva je vyhotovená vo dvoch vyhotoveniach, z ktorých jedno vyhotovenie dostane zamestnávateľ a jedno zamestnanec.

22. Zmluvné strany si pracovnú zmluvu prečítali, právam a povinnostiam z nej vyplývajúcim porozumeli, pričom svoju vôľu uzavrieť túto zmluvu prejavili slobodne a vážne a na znak súhlasu ju vlastnoručne podpisujú.

V ................. dňa .......................                                              V ................. dňa .......................

..................................................                                            ..................................................

        Podpis zamestnanca                                                                 Podpis zamestnávateľa